'Versoeningsdag 'n geleentheid om SA te verenig' | Maroela Media
Mmusi Maimane. Foto: Facebook
Versoeningsdag gee Suid-Afrikaners die geleentheid om te reflekteer oor 'n verenigde land, het die DA gesê.
"Suid-Afrika se Versoeningsdag gee ons die geleentheid om te reflekteer oor die reis tot 'n verenigde, maatskaplik geregverdigde en samehorige land waar ons verskille ons nie uitmekaar skeur nie, maar dit eerder ons gemeenskaplike menslikheid en ubuntu is wat ons byeenbring," het Mmusi Maimane, leier van die DA, gesê.
"Die DA werk hard om 'n beter Suid-Afrika te bou waarin ons as Suid-Afrikaners versoen is en saamwerk tot 'n beter toekoms wat gebou is op die fondamente van vryheid, regverdigheid en geleentheid."
Maimane het gesê deel daarvan om 'n versoende nasie te bou is om die gaping tussen die "het en die het nie's" en dié in die binnekring en die buitestanders te oorbrug. "Dit kan gedoen word deur onder meer 'n onderwysstelsel te bou wat ons jongmense voorberei om aktief deel te neem aan 'n groeiende ekonomie, en deur 'n groeiende ekonomie werkskepping te bevorder.
"Die gebeure van die afgelope week het egter ons vooruitsigte as 'n nasie groot skade berokken. Ons het nou, meer as ooit tevore, leierskap in ons land nodig wat Suid-Afrika en sy mense eerste stel."
Maimane het gesê dit is hoogtyd dat Suid-Afrikaners kleinlike verdeeldheid agter hul stel en verenig rondom die doel om te werk tot 'n beter toekoms wat geskoei is op versoening en regstelling.
[Foto's] Vier swaar gewapendes sak toe op Pta-vulstasie
Dàar kan nie versoenings wees met moorde op boere nie.
Mnr Maimane as jy rerig versoening soek kry die Afrikaner aan jou kant. Al hoe jy dit gaan reg kry is as ons nie meer soos 2 de klas burgers voel nie!!!!
Siestog, miskien probeer hy maar net die regte geluide maak, maar sy toesprakie is lagwekkend.
Ek is van mening Miamane moet eers gaan leer lees want as hy kon lees sou hy gesien het DKB se item wat sy op facebook gedeel het het niks van Apartheid gepraat nie
Ag boo-flippen-hoo julle mense wat so kla. Shame jy kan nie meer die premium paket op DSTV bekostig nie want die big bad government het maak dat jy nie daai top pos kry nie. Boo hoo. Gaan huil in 'n ander land sodat die van ons wat iets van hierdie land wil maak dit kan doen sonder om onder julle regse kam geskeur te word.
As jy iets gedoen wil hê doen dit self, kyk maar na die boere wat onder hulself organiseer. Miskien moet ons minder boere as ammunisie teen die regeering gebruik en sulke gemeenskappe begin ondersteun!